pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- สยจ. เชียงราย ร่วมออกหน่วยบริการอำเภอยิ้ม...เคลื่อนที่ นำความยุติธรรมสู่ประชาชน
วันพฤหัสบดีที่ 13 กรกฎาคม 2560
สยจ. เชียงราย ร่วมออกหน่วยบริการอําเภอยิ้ม...เคลื่อนที่ นําความยุติธรรมสู่ประชาชน
สํานักงานยุติธรรมจังหวัดเชียงราย ออกหน่วยบริการประชาชนร่วมกับ “อําเภอยิ้ม...เคลื่อนที่”
เมื่อวันพฤหัสบดีที่ ๑๓ กรกฎาคม ๒๕๖๐
สํานักงานยุติธรรมจังหวัดเชียงราย ออกหน่วยบริการประชาชนร่วมกับ “อําเภอยิ้ม...เคลื่อนที่”
โดยได้เผยแพร่ประชาสัมพันธ์บทบาทภารกิจของกระทรวงยุติธรรม
รวมทั้งสร้างความรับรู้ความเข้าใจให้แก่ประชาชน
เกี่ยวกับการดําเนินงานตามพระราชบัญญัติกองทุนยุติธรรม พ.ศ. ๒๕๕๘
และพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔
และที่แก้ไขเพิ่มเติม (ฉบับที่ ๒) พ.ศ. ๒๕๕๙
ตลอดจนให้คําแนะนําด้านกฎหมายและกระบวนการยุติธรรมแก่ประชาชนในพื้นที่อําเภอเชียงแสน
ณ ศาลาประคมตําบลศรีดอนมูล หมู่ ๙ อําเภอเชียงแสน จังหวัดเชียงราย
รัฐบาลไทย-ข่าวทำเนียบรัฐบาล-กระทรวงมหาดไทย ประชุมหน่วยงานที่เกี่ยวข้อง เตรียมพร้อมรองรับการประชุม คณะผู้ว่าราชการจังหวัดและเจ้าแขวงชายแดนไทย –ลาว (ฝ่ายไทย) ครั้งที่ 10
วันพุธที่ 14 มิถุนายน 2560
กระทรวงมหาดไทย ประชุมหน่วยงานที่เกี่ยวข้อง เตรียมพร้อมรองรับการประชุม คณะผู้ว่าราชการจังหวัดและเจ้าแขวงชายแดนไทย –ลาว (ฝ่ายไทย) ครั้งที่ 10
กระทรวงมหาดไทยประชุมหน่วยงานที่เกี่ยวข้อง เตรียมพร้อมรองรับการประชุมคณะผู้ว่าราชการจังหวัดและเจ้าแขวงชายแดนไทย –ลาว (ฝ่ายไทย) ครั้งที่ 10
วันนี้ (13 มิ.ย. 60) เวลา09.00น. ณ ห้องประชุม1อาคารศาลาว่าการกระทรวงมหาดไทย นายประยูร รัตนเสนีย์ รองปลัดกระทรวงมหาดไทยเป็นประธานการประชุมเตรียมการฝ่ายไทย ในการประชุมคณะผู้ว่าราชการจังหวัดและเจ้าแขวงชายแดนไทย – ลาว ครั้งที่ 10 โดยมีผู้แทนจากหน่วยงานด้านความมั่นคงทั้งฝ่ายทหาร ตํารวจ และปกครอง รวมทั้งหน่วยงานที่เกี่ยวข้อง อาทิ สํานักงานสภาความมั่นคงแห่งชาติ กระทรวงคมนาคม กระทรวงการต่างประเทศ กระทรวงแรงงาน กระทรวงพาณิชย์ กระทรวงการท่องเที่ยว สํานักงานตรวจคนเข้าเมือง สํานักงาน ป.ป.ส. กรมศุลกากร กรมเอเชียตะวันออก สถานเอกอัครราชทูต ณ เวียงจันทน์ ตลอดจนผู้ว่าราชการจังหวัด และรองผู้ว่าราชการจังหวัดพื้นที่ชายแดนไทย-ลาว12 จังหวัด ได้แก่ จังหวัดเชียงราย พะเยา น่าน อุตรดิตถ์ พิษณุโลก เลย หนองคาย บึงกาฬ นครพนม มุกดาหาร อํานาจเจริญ และจังหวัดอุบลราชธานี เข้าร่วมประชุมฯ
นายประยูร รัตนเสนีย์ รองปลัดกระทรวงมหาดไทยเปิดเผยว่าการประชุมในวันนี้ เป็นการสานต่อความร่วมมือ และส่งเสริมความสัมพันธ์อันดีระหว่างจังหวัดชายแดนของไทยกับแขวงต่างๆ ของ สปป.ลาว เพื่อกระชับความสัมพันธ์ในระดับท้องถิ่น และพัฒนาชุมชนพื้นที่ชายแดนเพื่อรองรับการส่งเสริมความร่วมมือทางเศรษฐกิจ การค้า การลงทุน และการท่องเที่ยวซึ่งกระทรวงมหาดไทยได้มีนโยบายให้การสนับสนุนให้มีการพบปะหารือและเยี่ยมเยียนระหว่างกันในทุกระดับ โดยเฉพาะในระดับท้องถิ่นและระหว่างประเทศ โดยมีการประสานการพัฒนาเศรษฐกิจการค้าและสังคมในพื้นที่ชายแดน ส่งเสริมและสนับสนุนความร่วมมือกับประเทศเพื่อนบ้านในการขยายการค้าชายแดน การลงทุน การท่องเที่ยว และการแลกเปลี่ยนด้านต่างๆ ตลอดจนส่งเสริมการดําเนินงานของกลไกความร่วมมือกับประเทศเพื่อนบ้าน รวมทั้งภารกิจในการประสานความร่วมมือตามโครงการพัฒนาเขตเศรษฐกิจต่างๆ เป็นต้น ซึ่งผู้ว่าราชการจังหวัดมีบทบาทสําคัญในดําเนินความสัมพันธ์กับประเทศเพื่อนบ้านใน 2 ลักษณะ คือ ด้านความร่วมมือ และ ด้านการแก้ไขปัญหา เพื่อสร้างความเข้าใจที่ดีต่อกันในระดับท้องถิ่น
สําหรับการประชุมในวันนี้ กระทรวงมหาดไทยได้เชิญหน่วยงานที่เกี่ยวข้องมาประชุม เพื่อเตรียมความพร้อมของฝ่ายไทย ซึ่งนําโดยรัฐมนตรีว่าการกระทรวงมหาดไทย เป็นหัวหน้าคณะฝ่ายไทย สําหรับการประชุมคณะผู้ว่าราชการจังหวัดและเจ้าแขวงชายแดนไทย – ลาว ครั้งที่ 10 ที่คาดว่าจะมีขึ้นในห้วงเดือนกันยายน 2560 โดยฝ่ายลาวจะเป็นเจ้าภาพจัดการประชุมฯ ณ นครหลวงเวียงจันทน์ สปป.ลาว ซึ่งที่ประชุมฯ ได้ติดตามความคืบหน้าการดําเนินการตามผลการประชุมคณะผู้ว่าราชการจังหวัดและเจ้าแขวงชายแดนไทย-ลาว ครั้งที่ 9 พร้อมรับฟังปัญหาอุปสรรค และข้อเสนอสําหรับการประชุมฯ ครั้งที่ 10 จากผู้แทนจังหวัด และหน่วยงานต่างๆ ที่เกี่ยวข้อง รวมทั้งได้พิจารณาเกี่ยวกับสารัตถะการประชุม โดยแบ่งการประชุมเป็น 2 ช่วงหลัก คือ การประชุมกองเลขานุการร่วมไทย-ลาว กําหนดจัดประชุมในห้วงเดือน ก.ค.2560 และ การประชุมคณะผู้ว่าราชการจังหวัดและเจ้าแขวงชายแดนไทย-ลาว กําหนดจัดประชุมในห้วงเดือนกันยายน 2560 ณ นครหลวงเวียงจันทน์ สปป.ลาว ซึ่งขณะนี้รอการยืนยันกําหนดห้วงเวลาการประชุมจาก สปป.ลาว.
ครั้งที่87/2560
รัฐบาลไทย-ข่าวทำเนียบรัฐบาล-"สุริยะ ย้ำชัด! แบน 3 สารเคมี ไม่มีทบทวน ยึดมติวัตถุอันตราย"
วันอังคารที่ 5 พฤศจิกายน 2562
"สุริยะ ย้ําชัด! แบน 3 สารเคมี ไม่มีทบทวน ยึดมติวัตถุอันตราย"
"สุริยะ ย้ําชัด! แบน 3 สารเคมี ไม่มีทบทวน ยึดมติวัตถุอันตราย"
กรุงเทพฯ4พฤศจิกายน2562 :นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมกล่าวถึงกรณีข่าวการทบทวนการแบน3สารเคมีอันตรายว่าขอย้ําอีกครั้งว่ายืนยันมติการแบน3สารเคมีแน่นอนไม่มีการทบทวนใหม่ไม่มีการเปลี่ยนแปลงอยากให้ทุกฝ่ายพร้อมใจเดินหน้าทําเพื่อประเทศหยุดบิดเบือนข้อมูลที่ทําให้ประชาชนเข้าใจผิดและอยากให้หน่วยงานที่เชี่ยวชาญในเรื่องนี้อย่างกระทรวงเกษตรฯเข้าไปดูแล
“ผมได้ให้นโยบายชัดเจนตั้งแต่ต้นว่าในส่วนของคณะกรรมการวัตถุอันตรายทั้ง3คนที่มาจากกระทรวงอุตสาหกรรมในการประชุมครั้งล่าสุดเมื่อวันที่22ตุลาคม2562ว่าให้ลงมติฯห้ามไม่ให้มีการใช้สารเคมีดังกล่าวทั้ง3ชนิดในภาคเกษตรกรรมดังนั้นจุดยืนของผมฯไม่มีการเปลี่ยนแปลงหากย้อนไปดูคําพูดของผมผมไม่เคยพูดเลยว่าจะไม่แบนเพียงแต่เป็นเสียงสะท้อนที่มาจากเกษตรกรที่ได้รับผลกระทบในฐานะที่เป็นรัฐมนตรีผมห่วงใยประชาชนทุกฝ่ายส่วนเรื่องการหาสารทดแทนหรือหาทางช่วยเหลือเกษตรกรที่ได้รับผลกระทบอยากให้หน่วยงานที่มีความรู้อย่างแท้จริงในเรื่องนี้ซึ่งเชื่อว่าทางกระทรวงเกษตรจะเข้าไปดูแลทางกระทรวงอุตสาหกรรมเองพร้อมจะทําหน้าที่อย่างเต็มที่ในการดําเนินการเรื่องนี้อย่างรอบคอบและต่อเนื่องโดยยึดผลตามมติที่ประชุมไม่มีการเปลี่ยนแปลงมติฯในขณะนี้แน่นอน”นายสุริยะกล่าว
ทั้งนี้ทางกระทรวงอุตสาหกรรมและตนในฐานะทําหน้าที่ประธานคณะกรรมการวัตถุอันตรายพร้อมปฏิบัติงานอย่างเต็มความสามารถและจะการดําเนินการเรื่องนี้อย่างรอบคอบโดยคํานึงถึงผลประโยชน์ประเทศชาติและสุขภาพของประชาชนเป็นหลักจึงมีความชัดเจนที่จะดําเนินการตามมติที่ประชุมก่อนหน้านี้แน่นอน#กระทรวงอุตสาหกรรม#รัฐมนตรีว่าการกระทรวงอุตสาหกรรม#รัฐมนตรีสุริยะ
รัฐบาลไทย-ข่าวทำเนียบรัฐบาล-รอง นรม. พล.อ.ธนะศักดิ์ชื่นชมนักกีฬาเพาะกายและฟิตเนสที่คว้ารางวัลและรักษาแชมป์โลกได้สำเร็จ
วันพุธที่ 11 มกราคม 2560
รอง นรม. พล.อ.ธนะศักดิ์ชื่นชมนักกีฬาเพาะกายและฟิตเนสที่คว้ารางวัลและรักษาแชมป์โลกได้สําเร็จ
นายกสมาคมกีฬาเพาะกายและฟิตเนสแห่งประเทศไทย นําคณะนักกีฬาทีมชาติไทยและเจ้าหน้าที่  จํานวน  30 คน   เข้าเยี่ยมคารวะพลเอก ธนะศักดิ์ ปฏิมาประกร  รองนายกรัฐมนตรี
วันนี้ (11 ม.ค. 59) เวลา 10.00 น. ณ ห้องนารี 2 ตึกนารีสโมสร ทําเนียบรัฐบาล นายศุกรีย์ สุภาวรีกุล นายกสมาคมกีฬาเพาะกายและฟิตเนสแห่งประเทศไทยนําคณะนักกีฬาทีมชาติไทยและเจ้าหน้าที่ จํานวน 30 คน เข้าเยี่ยมคารวะพลเอก ธนะศักดิ์ ปฏิมาประกร รองนายกรัฐมนตรี ภายหลังประสบความสําเร็จจากการแข่งขันกีฬาเพาะกายและฟิตเนสแห่งโลก 2016 ระหว่างวันที่ 2-4 ธันวาคม 2559 ณ โรงแรมแอมบาสเดอร์ซิตี้จอมเทียน เมืองพัทยา จ.ชลบุรี ซึ่งมี 57 ชาติเข้าร่วมการแข่งขัน โดยนักกีฬาไทยได้รางวัล 13 เหรียญทอง 13 เหรียญเงิน และ 6 เหรียญทองแดง จากนักกีฬาทั้งหมด จํานวน 58 คน และได้รับรางวัลถ้วยคะแนนรวมยอดเยี่ยม จากทีมนักกีฬาชาย เป็นสมัยที่ 2 และทีมนักกีฬาหญิงเป็นสมัยที่ 3 สามารถรักษาแชมป์ได้ติดต่อกัน
โอกาสนี้ รองนายกรัฐมนตรี ได้กล่าวแสดงความชื่นชมนักกีฬาไทยที่สามารถคว้าเหรียญรางวัลและได้สร้างชื่อเสียงให้กับประเทศไทย พร้อมขอให้นักกีฬาได้มีการฝึกฝนกันอย่างเต็มที่และสม่ําเสมอ เพื่อนําไปสู่ความสําเร็จและเป้าหมายของตนเอง ในส่วนของรัฐบาลพร้อมสนับสนุนให้คนไทยมีการออกกําลังกายและเล่นกีฬา อย่างถูกต้องจนเป็นนิสัย เพื่อจะได้มีสุขภาพและสมรรถภาพที่ดี อีกทั้ง มีคุณธรรม จริยธรรม มีน้ําใจนักกีฬาอันนําไปสู่การหลอมรวมเป็นหนึ่งเดียว ความรู้รักสามัคคีและสมานฉันท์ นอกจากนี้รัฐบาลยังได้มีการบริหารจัดการกีฬาทุกมิติอย่างเป็นระบบ โดยใช้วิทยาศาสตร์การกีฬาพัฒนา ศักยภาพนักกีฬาสู่ความเป็นเลิศอย่างมีมาตรฐานระดับสากล รวมทั้งให้การกีฬาเป็นแหล่งสร้างรายได้และสร้างอาชีพให้แก่นักกีฬาทุกคน อีกด้วย
***********************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้ช่วยรัฐมนตรีเกษตรฯ เยี่ยมชมโรงงานยางแผ่นรมควัน และโรงงานผลิตยางแท่ง STR 20 ของสหกรณ์กองทุนสวนยางอำเภอบ่อทอง จำกัด จ.ชลบุรี
วันพุธที่ 27 มิถุนายน 2561
ผู้ช่วยรัฐมนตรีเกษตรฯ เยี่ยมชมโรงงานยางแผ่นรมควัน และโรงงานผลิตยางแท่ง STR 20 ของสหกรณ์กองทุนสวนยางอําเภอบ่อทอง จํากัด จ.ชลบุรี
ผู้ช่วยรัฐมนตรีเกษตรฯ เยี่ยมชมโรงงานยางแผ่นรมควัน และโรงงานผลิตยางแท่ง STR 20 ของสหกรณ์กองทุนสวนยางอําเภอบ่อทอง จํากัด จ.ชลบุรี ซึ่งสามารถขยายธุรกิจการส่งออกยางแผ่นรมควันไปจีนในนามของสหกรณ์ และสามารถเพิ่มอํานาจต่อรองในธุรกิจยางพาราได้
นายนิวัติ สุธีมีชัยกุล ผู้ช่วยรัฐมนตรีประจํากระทรวงเกษตรและสหกรณ์ เปิดเผยภายหลังตรวจเยี่ยมการดําเนินงานสหกรณ์กองทุนสวนยางอําเภอบ่อทอง จํากัด ณ ตําบลบ่อทอง อําเภอบ่อทอง จังหวัดชลบุรี ว่า การลงพื้นที่ดังกล่าว เพื่อเยี่ยมชมโรงงานยางแผ่นรมควัน และโรงงานผลิตยางแท่งSTR20 ของสหกรณ์กองทุนสวนยางอําเภอบ่อทอง จํากัด จังหวัดชลบุรี ซึ่งเป็นสหกรณ์ต้นแบบที่สามารถดําเนินการตามนโยบายของรัฐบาลในการแก้ไขปัญหาราคายางพาราตกต่ําได้สําเร็จ อีกทั้งยังสามารถขยายธุรกิจการส่งออกยางแผ่นรมควันไปยังประเทศจีน ในนามของสหกรณ์เองโดยไม่ต้องผ่านตัวแทน และสามารถเพิ่มอํานาจต่อรองในธุรกิจยางพาราได้ ปัจจุบันสหกรณ์กองทุนสวนยางบ่อทอง ดําเนินธุรกิจหลัก 3 ธุรกิจ ประกอบด้วย 1) ธุรกิจจัดสินค้ามาจําหน่าย 2) ธุรกิจการรวบรวมยางพารา ซึ่งมีสินค้าแบ่งเป็น 2 ประเภท คือ ธุรกิจรวบรวมยางแผ่นดิบ ธุรกิจรวบรวมน้ํายาง และ 3) ธุรกิจแปรรูปยางแผ่นรมควัน (RSS) จากเกษตรกรในพื้นที่ภาคตะวันออก เพื่อนํามาแปรรูปเป็นยางแผ่นอัดก้องส่งตลาดต่างประเทศ เช่น จีน เกาหลี ญี่ปุ่น ตะวันออกกลาง และไต้หวัน โดยโรงงานยางแท่งสหกรณ์เพิ่งเริ่มดําเนินการในปี 2561 นี้ ซึ่งคุณภาพที่ผลิตได้เป็นที่ยอมรับในระดับมาตรฐานสากลและมีตลาดส่งออกชัดเจน
สหกรณ์กองทุนสวนยางอําเภอบ่อทอง จํากัด เป็นสหกรณ์แห่งเดียวที่ทําธุรกิจยางพาราที่ส่งออกได้ราคาดีที่สุด เนื่องจากยางพาราที่สหกรณ์ผลิตได้มีคุณสมบัติโดดเด่น คือ ความสามารถในการทําให้เป็นแผ่นบางได้ง่าย มีความเหนียว มีความสะอาด และยืดหยุ่นสูง ที่ผ่านมาสหกรณ์มีกําลังการผลิตประมาณเดือนละ 3,000 ตัน มูลค่ากว่า 135 ล้านบาท/เดือน สําหรับตลาดภายในประเทศ สหกรณ์ได้ผลิตยางป้อนให้กับบริษัทผู้ผลิตยางรถยนต์ชั้นนําของไทย อาทิ บริษัท กู๊ดเยียร์ (ประเทศไทย) จํากัด (มหาชน) บริษัท แม็กซิส อินเตอร์เนชั่นแนล (ประเทศไทย) จํากัด บริษัท สยามมิชลิน จํากัด บริษัท ซูมิโตโม รับเบอร์ (ไทยแลนด์) จํากัด และบริษัท โยโกฮามา ไทร์ แมนูแฟคเจอริ่ง (ประเทศไทย) จํากัด เพื่อนําไปแปรรูปเป็นผลิตภัณฑ์ในส่วนประกอบของรถยนต์อีกด้วย
ทั้งนี้ สหกรณ์ได้รับการสนับสนุนส่งเสริมการดําเนินธุรกิจจากภาครัฐผ่านโครงการสนับสนุนสินเชื่อสถาบันเกษตรกรเพื่อแปรรูปยางพารา (วงเงินสินเชื่อ 5,000 ล้านบาท) เพื่อสนับสนุนสินเชื่อแก่สถาบันเกษตรกร นําไปใช้ในการขยายกําลังการผลิต เพิ่มประสิทธิภาพการผลิตในโรงงานแปรรูปยาง หรือลงทุนจัดสร้างโรงงานใหม่ เมื่อปี 2558 ซึ่งทางสหกรณ์กองทุนสวนยางอําเภอบ่อทอง จํากัด ได้ขอกู้เงินจากโครงการดังกล่าวจํานวน 382 ล้านบาท เพื่อนําไปสร้างโรงงานยางแท่งSTRเพื่อรองรับผลผลิตยางพาราของเกษตรกรในพื้นที่และนําเข้าสู่กระบวนการแปรรูปเป็นยางแท่งเพื่อเพิ่มมูลค่าให้กับสินค้ายางพารา
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ผู้ตรวจราชการกระทรวงดิจิทัลฯ ลงพื้นที่ตรวจราชการ จ.ระยองและจันทบุรี ต่อยอดการใช้เน็ตประชารัฐในพื้นที่ให้เกิดประโยชน์สูงสุด
วันพุธที่ 6 กุมภาพันธ์ 2562
ผู้ตรวจราชการกระทรวงดิจิทัลฯ ลงพื้นที่ตรวจราชการ จ.ระยองและจันทบุรี ต่อยอดการใช้เน็ตประชารัฐในพื้นที่ให้เกิดประโยชน์สูงสุด
ผู้ตรวจราชการกระทรวงดิจิทัลฯ
นางคนึงนิจ คชศิลา ผู้ตรวจราชการกระทรวงดิจิทัลเพื่อเศรษฐกิจและสังคม เดินทางตรวจราชการ ณ พื้นที่จังหวัดระยองและจันทบุรี ตามแผนการตรวจราชการของผู้ตรวจราชการกระทรวงดิจิทัลฯ ประจําปีงบประมาณ พ.ศ. 2562 เมื่อวันที่ 4-5 กุมภาพันธ์ 2562 โดยนางคนึงนิจฯ บรรยายถึงทิศทางการดําเนินงานของกระทรวงในหัวข้อเรื่อง “ดิจิทัลไทยแลนด์” และรับฟังการสรุปผลการดําเนินงานของหน่วยงานในสังกัดในพื้นที่ ประกอบด้วย สํานักงานสถิติจังหวัด กรมอุตุนิยมวิทยา บริษัท ทีโอที จํากัด (มหาชน) บริษัท กสท โทรคมนาคม (มหาชน) และ บจ.ไปรษณีย์ไทย นอกจากนี้ นางคนึงนิจฯ และคณะ ได้ลงพื้นที่ตรวจเยี่ยมโครงการเน็ตอาสาประชารัฐ ณ หมู่ที่ 7 บ้านชากตะไคร้ และ หมู่ที่ 14 บ้านเนินโพธิ์ทอง ตําบลวังหว้า อําเภอแกลง จังหวัดระยอง หมู่ที่ 5 บ้านห้วงโมก ตําบลวังใหม่ อําเภอนายายอาม จังหวัดจันทบุรี รวมถึงโครงการศูนย์ดิจิทัลชุมชน ณ กศน.ตําบลวังใหม่ อําเภอนายายอาม จังหวัดจันทบุรี ทั้งนี้ นางคนึงนิจฯ มีข้อเสนอแนะให้ผู้ที่เป็นเครือข่ายเน็ตอาสาประชารัฐนําความรู้ที่ได้จากอบรมมาต่อยอดการใช้ประโยชน์จากเน็ตประชารัฐในพื้นที่ เพื่อให้เกิดความคุ้มค่าและเกิดประโยชน์สูงสุด
**************************
รัฐบาลไทย-ข่าวทำเนียบรัฐบาล-พม. โดย กคช. จับมือ สสส. จัดงานสัมมนา “Healthy 4.0 ขยับเพื่อสุขภาพ” เพิ่มพื้นที่พัฒนาสุขภาวะชุมชนในทุกช่วงวัย
วันจันทร์ที่ 23 เมษายน 2561
พม. โดย กคช. จับมือ สสส. จัดงานสัมมนา “Healthy 4.0 ขยับเพื่อสุขภาพ” เพิ่มพื้นที่พัฒนาสุขภาวะชุมชนในทุกช่วงวัย
พม. โดย กคช. จับมือ สสส. จัดงานสัมมนา “Healthy 4.0 ขยับเพื่อสุขภาพ” เพิ่มพื้นที่พัฒนาสุขภาวะชุมชนในทุกช่วงวัย
วันนี้ (23 เม.ย. 61) เวลา 09.00 น.พลเอก ณัฐติพล กนกโชติ ที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์เป็นประธานในพิธีเปิดงานประชุมสัมมนา"Healthy 4.0 ขยับเพื่อสุขภาพ”ภายใต้โครงการพัฒนาพื้นที่สุขภาวะของชุมชนการเคหะแห่งชาติ ซึ่งเป็นความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) โดยการเคหะแห่งชาติ (กคช.) และสํานักงานกองทุนสนับสนุนการสร้างเสริมสุขภาพ (สสส.) เพื่อแลกเปลี่ยนประสบการณ์ ความรู้ร่วมกัน และเผยแพร่ผลการขับเคลื่อนโครงการพัฒนาพื้นที่สุขภาวะของชุมชนการเคหะแห่งชาติ โดยมี ดร.ธัชพล กาญจนกูล ผู้ว่าการการเคหะแห่งชาติ เข้าร่วมงาน ณ โรงแรมเดอะแกรนด์ โฟร์วิงส์ คอนเวนชั่น กรุงเทพฯ
กระทรวงการพัฒนาสังคมและความมั่นคงของมนุษย์ (พม.) โดยการเคหะแห่งชาติ (กคช.) ร่วมกับสํานักงานกองทุนสนับสนุนการสร้างเสริมสุขภาพ (สสส.) ดําเนินโครงการพัฒนาพื้นที่สุขภาวะของชุมชนการเคหะแห่งชาติ ตั้งแต่ปี 2553 - 2559 เป็นต้นมา จํานวน 32 พื้นที่ เพื่อพัฒนางานด้านการสร้างเสริมสุขภาพในชุมชนของ กคช. ด้วยกระบวนการสนับสนุนส่งเสริมให้ผู้อยู่อาศัยในชุมชนมีส่วนร่วมในการดูแลบริหารจัดการ และพัฒนาชุมชนของตนเองบนพื้นฐานความต้องการของชุมชน ซึ่ง กคช. ได้สนับสนุนพื้นที่และกระบวนการขับเคลื่อนโครงการดังกล่าว พร้อมทั้งบุคลากร โดย สสส. ให้การสนับสนุนงบประมาณเพื่อขับเคลื่อนโครงการฯ จนสามารถบรรลุตามวัตถุประสงค์ และเกิดประสิทธิภาพ ประสิทธิผลอย่างสูงสุด สําหรับในปี 2560 - 2561 ได้จัดทําข้อตกลงโครงการพัฒนาเครือข่ายพื้นที่สุขภาวะของชุมชนการเคหะแห่งชาติ เพื่อดําเนินงานสร้างเสริมสุขภาพใน 52 พื้นที่เป้าหมาย ประกอบด้วยพื้นที่เดิม 32 พื้นที่ และพื้นที่ใหม่ 20 พื้นที่
ทั้งนี้ เป้าหมายในการดําเนินกิจกรรมต่าง ๆ เพื่อนําไปสู่การมีสถานที่และวัสดุอุปกรณ์ที่มีความพร้อมสําหรับ การเข้าถึงกิจกรรมต่างๆ ของสมาชิกชุมชน รวมทั้งการออกกําลังกาย อีกทั้งการส่งเสริมให้ตระหนักรู้ถึงความสําคัญของการออกกําลังกาย และการบริโภคอาหารปลอดภัยในชีวิตประจําวัน ด้วยกิจกรรมการส่งเสริมสุขภาวะชุมชน ที่หลากหลาย และครอบคลุมทุกเพศ ทุกวัย ทุกช่วงอายุ ก่อให้เกิดการรวมกลุ่ม/ชมรม ภายในชุมชนที่มีบทบาทสําคัญในการขับเคลื่อนการพัฒนาสุขภาวะชุมชน ตลอดจนการเชื่อมโยงภาคีเครือข่ายระดับชุมชนและระดับท้องถิ่น เพื่อประสานพลังการขับเคลื่อนในการพัฒนาสุขภาวะชุมชน ภายใต้ 6 โครงการหลัก ได้แก่ 1) โครงการเสริมสร้างกิจกรรมทางกาย 2) โครงการโภชนาการ 3) โครงการบริการสุขภาพ 4) โครงการสุขภาพจิต 5) โครงการพัฒนาสภาพแวดล้อมชุมชน และ 6) โครงการเตรียมความพร้อมชุมชน
รัฐบาลไทย-ข่าวทำเนียบรัฐบาล-“บิ๊กอู๋” ลั่น! ปัญหาการค้ามนุษย์ต้องหมดจากประเทศไทย
วันพฤหัสบดีที่ 4 มกราคม 2561
“บิ๊กอู๋” ลั่น! ปัญหาการค้ามนุษย์ต้องหมดจากประเทศไทย
รมว.แรงงาน เดินหน้าแก้ไขปัญหาการค้ามนุษย์และแรงงานผิดกฎหมาย เพิ่มประสิทธิภาพการตรวจแรงงานตามมาตรฐานสากล มุ่งคุ้มครอง ช่วยเหลือ เยียวยาเหยื่อค้ามนุษย์ เตรียมความพร้อมขยายความร่วมมือและการเจรจาทวิภาคีด้านแรงงานร่วมกับสหภาพยุโรป
วันนี้ (4 ม.ค.61) พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานการประชุมคณะอนุกรรมการแก้ไขปัญหาการค้ามนุษย์และแรงงานผิดกฎหมาย (อกคร.) ครั้งที่ 1/2561 ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน โดยเปิดเผยว่า การประชุม อกคร. ในวันนี้ ได้มีการติดตามความคืบหน้าและเร่งรัดการดําเนินงานของ 10 หน่วยงาน ในประเด็นที่สําคัญ อาทิ ความคืบหน้าในการสกัดกั้นผู้ลักลอบเข้าเมือง การเร่งรัดการดําเนินคดีค้ามนุษย์และเจ้าหน้าที่รัฐที่กระทําผิด การจัดระเบียบและจัดเก็บอัตลักษณ์แรงงานต่างด้าว การแก้ไขกฎหมายที่เกี่ยวข้อง และการแก้ไขปัญหาการจ่ายเงินเดือนผ่านบัญชีธนาคารให้กับแรงงานประมง และที่ประชุมได้มีประเด็นพิจารณาโดยเห็นชอบให้ปรับปรุงแผนปฏิบัติการขับเคลื่อนและปฏิรูปการแก้ไขปัญหาการค้ามนุษย์และแรงงานผิดกฎหมาย ที่มุ่งเน้นการขับเคลื่อนกิจกรรมสําคัญ ได้แก่ การจัดระเบียบและการบริหารจัดการแรงงานต่างด้าว การเร่งรัดและติดตามคดีค้ามนุษย์และคดีที่เกี่ยวข้อง การเพิ่มประสิทธิภาพการตรวจแรงงานตามมาตรฐานสากล รวมถึงการสร้างกลไกการคุ้มครอง ช่วยเหลือ เยียวยา ผู้ที่ตกเป็นเหยื่อค้ามนุษย์และแรงงานผิดกฎหมาย นอกจากนี้ ที่ประชุมฯ ยังมีมติเห็นชอบให้ปรับปรุงแผนปฏิบัติการอันเนื่องมาจากผลการหารือระหว่างไทยกับสหภาพยุโรป (ด้านแรงงาน) ให้สอดคล้องกับสถานการณ์ปัจจุบัน ซึ่งเป็นกลไกสําคัญในการแก้ไขปัญหาแรงงานในภาคประมง และมีผลต่อการพิจารณาปลดใบเหลืองของสหภาพยุโรป โดยมีประเด็นขับเคลื่อนที่สําคัญ ได้แก่ การขยายความร่วมมือและการเจรจาด้านแรงงานไปสู่รูปแบบทวิภาคีร่วมกับสหภาพยุโรป การพัฒนากฎหมายเพื่อรองรับอนุสัญญา ILO ฉบับที่ 188 ว่าด้วยการทํางานในภาคประมง การบังคับใช้กฎหมายและมาตรการปกครองกับผู้กระทําผิดในภาคประมง การเสริมสร้างการเคลื่อนย้ายแรงงานอย่างปลอดภัย และช่องทางการคุ้มครองดูแลแรงงานกลุ่มเปราะบาง โดยเฉพาะแรงงานต่างด้าว
พล.ต.อ.อดุลย์ฯ กล่าวต่อว่า แผนปฏิบัติการฯ ทั้ง 2 ฉบับ ดังกล่าว จะเป็นกลไกในการขับเคลื่อนและติดตามงานเกี่ยวกับการแก้ไขปัญหาการค้ามนุษย์ให้เป็นไปตามนโยบายของรัฐบาล ซึ่งกระทรวงแรงงาน ได้เน้นย้ําให้ทุกหน่วยงานเร่งรัดการปฏิบัติตามแผนฯ และเห็นความสําคัญของนโยบายรัฐบาลที่มีความมุ่งมั่นตั้งใจที่จะขจัดปัญหาการค้ามนุษย์ให้หมดไปจากประเทศไทยอย่างยั่งยืน
+++++++++++++++++++++++
รัฐบาลไทย-ข่าวทำเนียบรัฐบาล-ผู้ตรวจราชการกระทรวงดิจิทัลฯ เปิดอบรมหลักสูตร “การพัฒนาเครือข่ายเน็ตอาสาประชารัฐ” ที่นครราชสีมา เน้นผู้เข้าอบรมศึกษาทดลองใช้แอปพลิเคชั่นเครือข่ายเน็ตอาสาประชารัฐ เพื่อประชาสัมพันธ์
วันพฤหัสบดีที่ 20 ธันวาคม 2561
ผู้ตรวจราชการกระทรวงดิจิทัลฯ เปิดอบรมหลักสูตร “การพัฒนาเครือข่ายเน็ตอาสาประชารัฐ” ที่นครราชสีมา เน้นผู้เข้าอบรมศึกษาทดลองใช้แอปพลิเคชั่นเครือข่ายเน็ตอาสาประชารัฐ เพื่อประชาสัมพันธ์
ผู้ตรวจราชการกระทรวงดิจิทัลฯ
นางคนึงนิจ คชศิลา ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานเปิดการอบรมหลักสูตรการพัฒนาเครือข่ายเน็ตอาสาประชารัฐจังหวัดนครราชสีมา เมื่อวันที่ 17 ธันวาคม 2561 ณ ศูนย์การค้า Terminal 21 อําเภอเมือง จังหวัดนครราชสีมา โดยมีผู้เข้าร่วมอบรมกว่า 1,000 คน ครอบคลุมทั้ง 1,573 หมู่บ้านเน็ตประชารัฐของจังหวัดนครราชสีมา โดยการอบรมครั้งนี้ เป็นการสร้างเครือข่ายการทํางานของหมู่บ้านเน็ตประชารัฐ มีผู้นําชุมชนและผู้แทนของหมู่บ้านที่อาสาสมัครมาทํางานเพื่อร่วมเป็นเครือข่ายของกระทรวงดิจิทัลเพื่อเศรษฐกิจและสังคม โดยขับเคลื่อนการใช้ดิจิทัลในหมู่บ้านเน็ตประชารัฐด้านต่างๆ ได้แก่ การเกษตร สุขภาพ และท่องเที่ยว รวมไปถึงต่อยอดเพื่อการขายสินค้าชุมชน ทั้งนี้ ผู้เข้ารับการอบรมได้ศึกษาและทดลองใช้แอพพลิเคชั่นเน็ตเครือข่ายเน็ตอาสาประชารัฐ ซึ่งเป็นเครื่องมือในการประชาสัมพันธ์กิจกรรมของชุมชน ประชาสัมพันธ์ข้อมูลชุมชน แจ้งข่าวสาร รวมถึงแจ้งปัญหาเกี่ยวกับเน็ตประชารัฐ เพื่อให้ได้รับการแก้ปัญหาอย่างทันท่วงที หรือรับทราบการดําเนินการแก้ไขปัญหาดังกล่าว นอกจากนี้ยังได้รับความรู้เกี่ยวกับการประยุกต์ใช้เน็ตประชารัฐเรื่องของกระบวนการยุติธรรม โดยผู้แทนจากสํานักงานยุติธรรม จังหวัดนครราชสีมา
**********************
รัฐบาลไทย-ข่าวทำเนียบรัฐบาล-“อนุทิน” เผย Skydoctor ช่วยผู้ป่วยฉุกเฉินพื้นที่ทุรกันดาร ห่างไกลรอดชีวิต
วันศุกร์ที่ 14 สิงหาคม 2563
“อนุทิน” เผย Skydoctor ช่วยผู้ป่วยฉุกเฉินพื้นที่ทุรกันดาร ห่างไกลรอดชีวิต
รองนายกรัฐมนตรีและรัฐมนตรีว่าการกระทรวงสาธารณสุข เผยทีมแพทย์ฉุกเฉินทางอากาศ (Thai Skydoctor) ช่วยลําเลียงผู้ป่วยฉุกเฉินในพื้นที่ห่างไกล เข้าถึงยาก ส่งโรงพยาบาลใหญ่ ได้รับการรักษารวดเร็ว เพิ่มโอกาสรอดชีวิต รอบ 10 ปีที่ผ่านมาออกปฏิบัติการ
รองนายกรัฐมนตรีและรัฐมนตรีว่าการกระทรวงสาธารณสุข เผยทีมแพทย์ฉุกเฉินทางอากาศ (Thai Skydoctor) ช่วยลําเลียงผู้ป่วยฉุกเฉินในพื้นที่ห่างไกล เข้าถึงยาก ส่งโรงพยาบาลใหญ่ ได้รับการรักษารวดเร็ว เพิ่มโอกาสรอดชีวิต รอบ 10 ปีที่ผ่านมาออกปฏิบัติการเกือบ 500 ครั้ง
วันนี้ (14 สิงหาคม 2563) ที่โรงพยาบาลศรีสังวาลย์ อําเภอเมือง จังหวัดแม่ฮ่องสอน นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีมอบรางวัล “HERO Award for skydoctor” แก่บุคลากรประจําทีมแพทย์ฉุกเฉินทางอากาศ (Thai Skydoctor) ช่วยเหลือลําเลียงผู้ป่วยฉุกเฉินพื้นที่ห่างไกลในเขตสุขภาพที่ 1 พร้อมชมการสาธิตการลําเลียงผู้ป่วยฉุกเฉินทางอากาศด้วยเฮลิคอปเตอร์ ให้สัมภาษณ์ว่า กระทรวงสาธารณสุข ได้พัฒนาระบบบริการทางการแพทย์ เพื่อให้ประชาชนเข้าถึงได้สะดวก รวดเร็ว โดยเฉพาะพื้นที่ห่างไกล ทุรกันดาร พื้นที่ภูเขา ซึ่งการเข้าถึงการรักษา การส่งต่อผู้ป่วย และการขนส่งลําเลียงยา เวชภัณฑ์ ด้วยรถยนต์มีความลําบาก ใช้เวลานาน โครงการแพทย์ฉุกเฉินทางอากาศ (Thai Sky doctor) สามารถช่วยเหลือ ลําเลียงผู้ป่วยฉุกเฉินด้วยอากาศยานเฮลิคอปเตอร์ ช่วยลดระยะเวลาการเดินทางจาก 10 กว่าชั่วโมงหรือเป็นวันเหลือเพียง 1 ชั่วโมงเท่านั้น ตั้งแต่ปี พ.ศ.2552 จนถึงปัจจุบัน ออกปฏิบัติการไปแล้วเกือบ 500 ครั้ง ส่วนใหญ่เป็นผู้ป่วยกลุ่มกล้ามเนื้อหัวใจขาดเลือดและภาวะหัวใจหยุดเต้น ผู้ป่วยอุบัติเหตุรถยนต์ได้รับบาดเจ็บรุนแรง และผู้ป่วยทารกคลอดก่อนกําหนดและมีภาวะหายใจลําบากรุนแรง ซึ่งทุกรายได้รับการรักษา ปลอดภัย กลับมาใช้ชีวิตได้ปกติ
“การเป็นจิตอาสา Skydoctor ช่วยต่อชีวิตให้กับเพื่อนมนุษย์ เป็นภารกิจสําคัญที่ต้องทําให้สําเร็จ ทํางานแข่งกับเวลา ขอชื่นชมด้วยใจจริงในความกล้าหาญ ขอให้มั่นใจในการปฏิบัติภารกิจ เพราะชีวิตเป็นสิ่งที่สําคัญที่สุด” นายอนุทินกล่าว
ทั้งนี้ โครงการแพทย์ฉุกเฉินทางอากาศ (Thai Skydoctor) เป็นความร่วมมือของกระทรวงสาธารณสุข สถาบันการแพทย์ฉุกเฉินแห่งชาติ ทหาร ตํารวจ และหน่วยงานที่เกี่ยวข้อง โดยใช้งบประมาณจากกองทุนการแพทย์ฉุกเฉิน สําหรับผู้ที่ได้รับรางวัล “HERO Award for skydoctor” ประกอบด้วย 1. นายแพทย์บุญฤทธิ์ คําทิพย์ โรงพยาบาลนครพิงค์ จ.เชียงใหม่ 2.นายเชิดพงษ์ ปัญญา โรงพยาบาลมหาราชนครเชียงใหม่ จ.เชียงใหม่ 3.นายแพทย์ประสาน เปี่ยมอนันต์ โรงพยาบาลศรีสังวาลย์ จ.แม่ฮ่องสอน 4.นางสาวชัยศรี กล้าณรงค์ โรงพยาบาลศรีสังวาลย์ จ.แม่ฮ่องสอน
*************************** 14 สิงหาคม 2563
รัฐบาลไทย-ข่าวทำเนียบรัฐบาล-ปิดประชุมผู้นำอาชีวะอาเซียน
วันอังคารที่ 6 สิงหาคม 2562
ปิดประชุมผู้นําอาชีวะอาเซียน
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เป็นประธานปิดการประชุมผู้นําอาชีวศึกษาอาเซียน
เมื่อวันอาทิตย์ที่ 4 สิงหาคม 2562 นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เป็นประธานปิดการประชุมผู้นําอาชีวศึกษาอาเซียน "ASEAN TVET Officials Meeting on Advancing TVET towards Internationalization of Vocational Education Qualification and Standards for Sustainable Development" ณ โรงแรม ดิเอ็มเพรส เชียงใหม่ จังหวัดเชียงใหม่
รมว.ศึกษาธิการ กล่าวว่า จากการที่ได้เข้าร่วมประชุมสภารัฐมนตรีศึกษาแห่งเอเชียตะวันออกเฉียงใต้ ครั้งที่ 50 ณ ประเทศมาเลเซีย ทําให้ทราบว่าประเทศสมาชิกอาเซียนให้ความสําคัญกับการพัฒนาการอาชีวศึกษาอย่างเป็นรูปธรรมและยั่งยืน เนื่องจากการอาชีวศึกษาเป็นศูนย์รวมของอาชีพต่าง ๆ ซึ่งเป็นปัจจัยสําคัญที่ส่งผลต่อการพัฒนาประเทศ โดยมีความพร้อมที่จะแบ่งปันความรู้และทรัพยากรซึ่งกันและกัน เพื่อร่วมกันพัฒนาการอาชีวศึกษาในภูมิภาคให้มีความเข้มแข็ง พร้อมเชื่อมโยงข้อมูลความต้องการที่จะพัฒนาอาชีวศึกษาระหว่างกัน เพื่อแบ่งปันข้อมูลความต้องการที่จะพัฒนาการอาชีวศึกษาในภูมิภาคเพื่อไม่ให้เกิดความทับซ้อนกัน ทั้งนี้ ประเทศไทยมีความพร้อมในการเป็นศูนย์กลางการเรียนรู้และเป็นศูนย์รวมของการพัฒนาคนในอาเซียน และคาดหวังว่าความร่วมมือกันในครั้งนี้จะทําให้ภูมิภาคอาเซียนมีบทบาทสําคัญด้านการค้าในระดับโลก
ในส่วนของรัฐบาลไทยก็มีนโยบายส่งเสริมและสนับสนุนการพัฒนากําลังคนที่มีคุณภาพอันจะส่งผลถึงการพัฒนาประเทศ หากเรามีกําลังคนที่มีคุณภาพและมีทักษะที่ตอบสนองความต้องการของตลาดแรงงาน ก็จะทําให้บริษัทต่างชาติเข้ามาลงทุนในประเทศไทยเพิ่มมากขึ้น และในส่วนของกระทรวงศึกษาธิการก็เล็งเห็นถึงความสําคัญของนโยบายดังกล่าว จึงเร่งพัฒนาการศึกษาไทยพร้อมเชิญชวนให้นักเรียนนักศึกษาในประเทศสมาชิกอาเซียนเข้ามาเรียนที่ประเทศไทยเพิ่มมากขึ้น เพราะจะทําเกิดความท้าทายและเป็นแรงผลักดันให้บุคลากรในประเทศได้พัฒนาตนเอง รวมทั้งเกิดการพัฒนาระบบการจัดการเรียนการสอนด้วย อีกทั้ง ต้องมีการสร้างความร่วมมือกับหน่วยงานภาครัฐ ภาคเอกชน และหน่วยงานต่างประเทศ ในการวางแผนการผลิตและพัฒนากําลังคนตามความต้องการของตลาดแรงงานในระดับประเทศและภูมิภาค
ทั้งนี้ การประชุมดังกล่าว ได้มีการประชุมโต๊ะกลมระดับผู้นําอาชีวศึกษาและมีแถลงการณ์ร่วมอาชีวศึกษาอาเซียน เพื่อพัฒนามาตรฐานการอาชีวศึกษาและคุณวุฒิวิชาชีพสู่สากลเพื่อการพัฒนาที่ยั่งยืน ซึ่งถือเป็นทิศทางการดําเนินงานด้านอาชีวศึกษาร่วมกัน โดยมีภารกิจความร่วมมือ อาทิ การแบ่งปันความรู้ การปฏิบัติที่ประสบความสําเร็จ และทรัพยากร ในการเตรียมกําลังคนอาชีวศึกษา เพื่อรองรับการปฏิวัติอุตสาหกรรม 4.0 ผ่านกลไกและช่องทางออนไลน์, จัดตั้งสมาพันธ์อาชีวศึกษาอาเซียน, ทบทวนและพัฒนากรอบคุณวุฒิวิชาชีพแห่งชาติโดยอ้างอิงกรอบคุณวุฒิอาเซียน, การส่งเสริมเทคโนโลยีดิจิทัลเพื่อการศึกษา, การขับเคลื่อนการเป็นผู้ประกอบการสําหรับผู้เรียนอาชีวศึกษา เป็นต้น
อรพรรณ ฤทธิ์มั่น: สรุป
นวรัตน์ รามสูต: เรียบเรียง
ยุทธพงศ์ เลือกกลั่นดี: ถ่ายภาพ
กลุ่มประชาสัมพันธ์ สร.ศธ.: รายงาน